સામાન્ય રીતે આપણે એ નથી વિચારતા કે આત્મહત્યા કરવી કે તેના વિચારો આવવા તે ખરેખર એક મનોરોગ છે. મનોચિકિત્સક પાસે તેની સારવાર કરાવવી જોઈએ. સૌથી વિચિત્ર માનસિકતા તો એ છે કે, મારી સમસ્યાઓ કે મને પડતી તકલીફે અત્યંત આકરી છે અને તેનો ઉકેલ લાવી કે આવી શકે તેમ જ નથી. આપણે એ વિચારતા નથી કે આપણને રાત્રે ઊંઘ આવી જાય છે અને સવારે આંખો ઉઘડી જાય છે. ભૂખ લાગે છે, તરસ લાગે છે, આપણે ખાઈએ-પીએ છીએ. થોડા સમય પછી ફ્રીથી ભૂખ લાગે છે, થાક લાગે છે આ બધા જ અનુભવો કેટલા અદ્દભુત છે. ઈશ્વરની રચના કેટલી અદ્દભુત છે. બાળક સાત મહિને જન્મ લેશે કે નવ મહિને તે પણ આપણે કહી શકતા નથી. બાળક જન્મ લીધા પછી બે ઘડી, બે કલાક, બે દિવસ બે મહિના કે બે વર્ષ અથવા તો સો વર્ષ જીવશે તેની સમજ કે માહિતી આપણી પાસે નથી.